钦定古今图书集成/理学汇编/学行典/第083卷 > 大戴礼记 > 《曾子立事篇》
## 钦定古今图书集成/理学汇编/学行典/第083卷 > 大戴礼记 > 《曾子立事篇》

《曾子》曰：“君子攻其恶，求其过，彊其所不能，去私欲，从
事于义，可谓学矣。君子爱日以学，及时以行，难者弗
辟，易者弗从，唯义所在。日旦就业，夕而自省思，以殁
其身，亦可谓守业矣。君子学必由其业，问必以其序，
问而不决，承闲观色而复之，虽不说，亦不彊争也。君
子既学之，患其不博也；既博之，患其不习也；既习之”，
患其无知也；既知之，患其不能行也；既能行之，贵其
能让也。君子之学，致此五者而已矣。